Tá ið tú hevur avgjørt at selja, er nógv at hugsa um og taka støðu til. Leita tær tí ráðgeving hjá einum ognarmeklara ella advokati í sambandi við søluna. Tað gevur tryggleika, og tú veitst, at sølan fer fram eftir forskriftunum. Prísurin Ymiskar fortreytir stýra søluprísinum. Til dømis kanst tú vænta tær ein betri prís, um tú hevur tíð til at bíða eftir rætta keyparanum. Skjótari søla kann hava ein lægri prís við sær. Tosa við okkum í góðari tíð Umhugsar tú at selja, er tað skilagott at práta við okkum um, hvussu tín fíggjarliga støða verður ávirkað av søluni. Kanska koma nýggir møguleikar burturúr, sum tú als ikki hevði hugsað um. Ábøtur løna seg Um tú fært eina støðulýsing, har mælt verður til at gera nógvar ábøtur á bústaðin áðrenn søluna, kann tað loysa seg at gera nakrar av teimum. Tað kann vera skilagott at biðja onkran annan, sum tú kennir, koma at hyggja og geva tær góð ráð til ábøtur, sum kunnu fremja søluna. Fólki flest dámar best at koma inn í eini hús ella eina íbúð, har tað er ruddiligt og reint, og har inniluftin eisini er góð. Minst tí til at lufta væl út, áðrenn møguligir keyparar koma á gátt. Eru rivur í grund, sokkli ella útveggjum? Eru merkir á klædninginum, og hvussu er við roti sum heild? Er træið í vindeygunum bleytt ella merkt av soppi, og eru rútar punkteraðir?